מצעד הנשים 2018

מצעד הנשים 2018 ב[[וושינגטון די. סי.]]

מצעד הנשים 2018 הוא הכינוי שניתן לסדרת הפגנות המוניות שהתקיימו ברחבי ארצות הברית ב-20 בינואר 2018, ביום השנה למצעד הנשים 2017, ובהשתתפות דומיננטית של נשים. 

המצעד כלל מספר רב של הפגנות מחאה מתואמות עם שורת עצרות המוניות, בהן השתתפו, לפי הערכות, מאות אלפי משתתפים (ובעיקר משתתפות) מקרב מאות ערים, עיירות ופרברים בארצות הברית. במקביל, התקיימו גם עצרות הזדהות ברחבי קנדה, בריטניה, יפן, איטליה ומדינות נוספות. העצרות הגדולות ביותר בארצות הברית נערכו בניו יורק, וושינגטון, לוס אנג'לס, דאלאס, פילדלפיה, שיקגו, סן פרנסיסקו ואטלנטה.

בעוד שבמצעד של שנת 2017, התמקדו ההפגנות בעיקרן במדיניותו ובהתבטאויותיו של נשיא ארצות הברית שזה עתה נבחר, דונלד טראמפ, המצעד של שנת 2018, בנוסף לביקורת על התנהלותו של הנשיא טראמפ, וכנגד התבטאויותיו בנושאי "הגירה, בריאות, וחלוקה גזעית ונושאים נוספים", כלל גם התייחסות לשורת נושאים נוספים, ביניהם השאיפה לעודד יותר נשים לקחת חלק בתהליך הבחירות הדמוקרטי, ולהגדיל את משקלן האלקטורלי בבחירות (בארצות הברית, בניגוד למדינות דמוקרטיות אחרות, הזכות להצביע בבחירות דורשת ביצוע רישום מוקדם). כמו כן, מחאת "Me Too" אף היא שימשה כמוטיב חוזר בהפגנות רבות.

במקביל להפגנות בארצות הברית, בקנדה השכנה התקיימו כ-38 הפגנות הזדהות, בין היתר בערים טורונטו וקלגרי, בהן השתתפו אלפים.

המצעד התקיים יום אחד לאחר אירוע השבתת הממשל בארצות הברית, לאחר שהרפובליקנים לא השיגו רוב להצעת התקציב שאישר בית הנבחרים, זאת עקב דרישת הדמוקרטים להצמיד סעיף לחוק התקציב, שיגן על קבוצה גדולה של מהגרים צעירים ללא אישור שהייה בארצות הברית.

בתגובה למצעד, אמר הנשיא טראמפ כי זה "יום מושלם לצעדה של כלל הנשים", וכן כי "אנחנו איתכן לאורך כל הדרך".

==Power to the Polls==
בארצות הברית, הארגון הראשי שעמד מאחורי המצעד היה Women's March U.S, אשר שם דגש על הגדלת משקלן של נשים בבחירות בארצות הברית, הן כמצביעות והן כנבחרות ציבור, וזאת תחת הסיסמה, "Power to the Polls."

ב-21 בינואר, יום לאחר המצעד הרשמי, התקיימה אספה המונית, בהשתתפות אלפים, בלאס וגאס, במהלכה הוכרז על פתיחת מסע רישום לאומי, לקראת היעד של רישום מיליון מצביעים חדשים. כמו כן, המשתתפים הצהירו על תמיכתם במועמדות נשים לתפקידי מפתח בממשל האמריקני, במטרה לשמר ולקדם את זכויות הנשים במדינה. האספה התקיימה על רקע בחירות אמצע הקדנציה בבית הנבחרים האמריקני, שעתידות להתקיים בשנת 2018, כאשר המדינות ה"מתנדנדות" (שאינן משתייכות במובהק למחנה הדמוקרטי או הרפובליקני), כדוגמת נבדה, הוגדרו כיעדי הפעולה המרכזיים.

== השתתפות ==
כ-250 צעדות, עצרות והפגנות שונות התקיימו תחת המטרייה של "סוף שבוע למען נשים" במסגרת מצעד הנשים 2018. בעוד שהאירועים בארצות הברית אורגנו על ידי הארגון Women's March U.S, האירועים מחוץ לארצות הברית אורגנו בחלקם הגדול על ידי ארגון Women's March Global, תחת הכותרת "הסתכלו אחורה, צעדו קדימה" (Look Back, March Forward).

=== ניו יורק ===
יותר מ-200,000 בני אדם השתתפו במצעד שהתקיים בניו יורק, זאת על פי ספירה רשמית מטעם ראש העיר, ביל דה בלאזיו.

=== וושינגטון די.סי ===
בוושינגטון די. סי. התאספו אלפים בבריכת ההשתקפות, למרגלות אנדרטת לינקולן. בין הדוברים באירוע היו מנהיגת המיעוט בבית הנבחרים האמריקני ננסי פלוסי, וחברת הסנאט מטעם המפלגה הדמוקרטית קירסטן ג'יליברנד.

=== לוס אנג'לס ===
ראש העיר של לוס אנג'לס, אריק גרסטי, העריך כי מספר הצועדים בעיר עמד על כ-600,000.

=== שיקגו ===
לפי הערכות, אלפי אנשים השתתפו בצעדה בשיקגו.

=== פילדלפיה ===
לפי הערכות, אלפי אנשים השתתפו בצעדה בפילדלפיה.

=== סיאטל ===
אלפי משתתפים צעדו בסיאטל.

=== אלסקה ===
מנום ועד ג'ונו, תושבי אלסקה רבים השתתפו בהפגנות שהתקיימו במסגרת המצעד.

=== וירג'יניה ===
בריצ'מונד, בירת וירג'יניה, המושל שזה עתה נבחר ראלף נורתם השתתף במצעד שהתקיים בעיר. במקביל, התקיימו הפגנות נוספות ברחבי מדינת וירג'יניה, בתור מחאה כנגד הנשיא טראמפ.

=== פאלם ביץ' ===
מאות מפגינים צעדו בפאלם ביץ', קליפורניה, לקראת ביקורו המתוכנן של הנשיא טראמפ במקום. עם זאת, ביקור הנשיא בוטל ברגע האחרון, עקב השבתת הממשל.

=== רומא ===
לפי הערכות, אלפי אנשים השתתפו בצעדה ברומא.

== תגובות ==
ביום הצעדה, הנשיא דונלד טראמפ כתב בחשבונו האישי בטוויטר: .

== תמונות ==
<gallery mode="packed" heights="120">
File:Women's March 2018-14.jpg|וושינגטון די. סי.
File:2018 New York City Women's March (38920048255).jpg |ניו יורק
File:Women's March San Francisco (24936275517).jpg|סן פרנסיסקו
123.Rally1.WomensMarch.BaltimoreMD.20January2018 (39838061481).jpg|בולטימור
Chinga tu Pelo sign, Women's March, DTLA, Los Angeles, California, USA (25951714598).jpg|לוס אנג'לס
Women's March Oakland (28044767119).jpg|אוקלנד
</gallery>

תמונות מצעדת הנשים בפילדלפיה, ארצות הברית, 11 ביוני 2018
<gallery widths="200px">
 קובץ:-womensmarch2018 Philly Philadelphia -MeToo (39096880204).jpg|״I'm Only An Angry Feminist When You're An Ignorant Misogynistic Asshole״ (בעברית: אני פמיניסטית כועסת רק כאשר אתה אדיוט מיזוגני נבער).
 קובץ:-womensmarch2018 Philly Philadelphia -MeToo (39096940594).jpg|״i'm a nasty woman get used to it״ (בעברית: אני אישה מגעילה, תתרגל לזה) פרפרזה על ביטוי של דונלד טראמפ שהופנה ליריבה שלו הילרי קלינטון במירוץ לנישאות ארצות הברית ב-2016.
 קובץ:-womensmarch2018 Philly Philadelphia -MeToo (39096841494).jpg|"I raise up my voice-not so I can shout but so that those without a voice can be heard״ ציטוט של האקטיביסטית מלאלה יוספזאי. הבחור מימין אחוז שלט שעליו כתוב ״Men of Quality Do Not Fear Equality״ (בעברית: גברים איכותיים אינם מפחדים משוויון).
 קובץ:-womensmarch2018 Philly Philadelphia -MeToo (28027363539).jpg|"A Woman's Place Is in the Revolution" (בעברית: מקומה של אישה הוא במהפכה) פרפרזה על הביטוי השגור ״מקומה של האישה במטבח״. האישה מימין אוחזת שלט עליו כתוב ״This is what revolution looks like״ (בעברית: כך נראית מהפכה).
 קובץ:-womensmarch2018 Philly Philadelphia -MeToo (28028085639).jpg|"We are the granddaughters of the witches you weren't able to burn." (בעברית: אנחנו הנכדות של המכשפות שלא הצלחתם לשרוף). ציטוט של הסופרת טיש ת'אוור.
 קובץ:Womensmarch2018 Philly Philadelphia -MeToo (25933509358).jpg|״You Will Never Have the Comfort of Our Silence Again״ (בעברית: לעולם לא תהיה לך שוב הנוחות שבשתיקתנו).
 קובץ:-womensmarch2018 Philly Philadelphia -MeToo (39096794724).jpg|״Women Are The Wall And Trump Will Pay -״ (בעברית: נשים הן החומה וטראמפ ישלם) פרפרזה המתייחסת להתבטאות של טראפ ביחס לגדר ההפרדה בין ארצות הברית למקסיקו כאשר אמר ״Mexico will pay for the wall״ (בעברית: מקסיקו תשלם על החומה).
 קובץ:-womensmarch2018 Philly Philadelphia -MeToo (28028243419).jpg|"Every Avalanche Starts With a Snowflake" (בעברית: כל מפולת מתחילה עם פתית שלג)
 קובץ:Womensmarch2018 Philly Philadelphia -MeToo (39805849271).jpg|״Toxic masculinity ruins the party again״ (בעברית: גבריות רעילה שוב הורסת את המסיבה)
 קובץ:-womensmarch2018 Philly Philadelphia -MeToo (39096935924).jpg|״They Tried to Bury Us, They Didn’t Know We Were Seeds״ (בעברית: הם ניסו לקבור אותנו, הם לא ידעו שאנחנו זרעים). המשפט מתייחס למדיניות הפרדת המשפחות של ממשל טראמפ, אך הוא לקוח במקור מהמחאה במקסיקו בעקבות חטיפת הסטודנטים באיגואלה ב-2014.
 קובץ:-womensmarch2018 Philly Philadelphia -MeToo (25934318338).jpg|״Babes Against Bullshit״ (בעברית: נשים נגד בולשיט).
 קובץ:-womensmarch2018 Philly Philadelphia -MeToo (24936398827).jpg|“The further a society drifts from the truth, the more it will hate those that speak it.” (בעברית: ככל שחברה מתרחקת מן האמת, כך היא תשנא יותר את אלו שמדברים אותה) ציטוט של הסופר ג'ורג' אורוול בהקשר לתעמולת הפייק ניוז של טראמפ.
 קובץ:-womensmarch2018 Philly Philadelphia -MeToo (24935568847).jpg|״Make America Think Again״ (בעברית: החזירו את אמריקה לחוכמתה) פרפרזה על סיסמת הבחירות של טראמפ ״Make America Great Again״ (בעברית: החזירו את אמריקה לגדולתה).
 קובץ:-womensmarch2018 Philly Philadelphia -MeToo (39096801644).jpg|״Anything You Can Do I Can Do Bleeding״ (בעברית: כל דבר שאתה יכול לעשות, אני יכולה לעשות מדממת) הדימום מתייחס לוסת והמשפט הוא פרפרזה על השיר הידוע ״Anything you can do I can do better״ (בעברית: כל מה שאתה יכול לעשות, אני יכולה לעשות טוב יותר) שבוצע לראשונה במחזמר אנני אוקלי אשת לפידות.
 </gallery>

== ראו גם ==
* מצעד הנשים 2017
* המצעד למען זכות בחירה לנשים ב-1913, בראשותה של אליס פול
* קמפיין Me Too

== קישורים חיצוניים ==

* 
* 
* 
* 

== הערות שוליים ==

קטגוריה:הפגנות
קטגוריה:וושינגטון די. סי.: הפגנות
קטגוריה:2018 בארצות הברית
קטגוריה:נשיאות דונלד טראמפ: הפגנות
קטגוריה:נשים: מצעדים
קטגוריה:נשים בארצות הברית